cyanic-selkie/wikianc huggingface dataset:
May Britt
Si huet a bedeitende Filmer wéi War and Peace (1956) vum King Vidor mat der Audrey Hepburn an dem Henry Fonda an am Antikrichsfilm The Young Lions (1958) vum Edward Dmytryk matgespillt.
Si war vun 1960 bis 1968 mam Schauspiller a Sänger Sammy Davis Jr. bestuet.
Airbus A320-Famill
Zur Airbus A320-Famill gehéieren 4 Fligerbaureie vum europäesche Fligerbauer Airbus. Den A320 ass déi éischt Versioun vun dëser Famill an zugläich och Basismodell. A318 an A319 si gekierzte Versiounen an den A321 eng gestreckte Versioun vum A320. Den éischten A320 gouf 1988 ausgeliwwert. Den A320 gehéiert zu den erfollegräichste Fligere mat 6415 Bestellungen a 4013 Ausliwwerungen (Stand: 30. September 2009).
A320
Am A320 hunn tëscht 150 a 180 Passagéier Plaz. Et ass de Basismodell vun der A320-Famill.
A321
Am A321 fannen tëscht 186 an 220 Passagéier Plaz. Am Februar 2009 gouf déi 500. A321 un Air France ausgeliwwert.
Zuelen
''Stand: 29. Februar 2008''
Déi gréisst Bedreiwer vun der Airbus A320-Famill
''Stand: 29. Februar 2008''
Junior Eurovision Song Contest 2021
Den '''19. Junior Eurovision Song Contest' gouf den 19. Dezember 2021 an der Seine Musicale zu Boulogne-Billancourt bei Paräis ofgehalen, nodeems déi franséisch Sängerin Valentina mam Lidd J'imagine'' den Junior Eurovision Song Contest 2020 zu Warschau gewonnen hat.
Adinfer
Adinfer ass eng franséisch Gemeng am Departement Pas-de-Calais an der Regioun Hauts-de-France.
17. Arrondissement vu Paräis
An dësem Arrondissement gëtt et biergerlech Deeler wéi am Weste vu Paräis, an awer och Aarbechtervéierel wéi am Norden. Doduerch gëtt et eng ganz heterogen Populatioun, schematesch kann een dräi Beräicher ënnerscheeden: E Beräich mat héijem Undeel u Sozialwunnengen a villen Immigranten nërdlech vun der Avenue de Clichy, eng gemëscht Zon tëscht der Avenue de Clichy am Norden an der Rue de Tocqueville am Süden, en Deel déi besonnesch bei jonke Koppele beléift ass an e gutt Beispill fir Gentrifikatioun ass. Da gëtt et nach e Beräich mat grousse Gebaier am Haussmann-Stil an enger wuelsituéierter Bevëlkerung, déi där vum 16. Arrondissement gläicht.
Geographesch Lag
De 17. Arrondissement läit um rietsen Uwänner vun der Seine. E grenzt am Osten un den 18., am Südosten un den 8. an am Süden un de 16. Arrondissement. Am Weste stéisst e - vun Norden a Richtung Süde gekuckt - un d'Gemenge Saint-Ouen, Clichy, Levallois-Perret an Neuilly-sur-Seine.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Klippe vu Coreca
D'Klippe vu Coreca si beléift bei Touristen, Taucher a Radioamateuren.
Südspidol
D'Südspidol ass e Projet vun engem neie Spidolsgebai, dat zu Esch-Uelzecht, am Quartier Raemerech, um Flouer Elsenbrich, laanscht d'Dipbech, geplangt ass. Den Entworf ass vum Architektebüro Albert Wimmer ZT-GmbH vu Wien
D'Finanzéierungsgesetz gouf den 12. Juli 2018 eestëmmeg vun der Chamber ugeholl. Fir de Bau goufe ronn 542 Milliounen Euro ageplangt, wouvun 80% vum Staat an 20% vun der CNS iwwerholl ginn.
Geplangt sinn ë. a. 583 Better (wouvun der 81% an 1-Bett-Zëmmere stoe sollen), 16 Operatiounssäll a 4 Gebuertssäll.
D'Aarbechte waren ufanks vun 2019 bis 2023 virgesinn. Uganks 2020 gouf den Datum fir d'Enn vun den Aarbechten op 2026 nei festgeluecht. Ma am September 2021 huet de Verwaltungsrot vum CHEM de Kontrakt mam Architektebüro 'wéinst schlechtem Zäitplang an ontransparente Käschte' gekënnegt. Dat bedeit, datt d'Südspidol fréistens 2031 fir Patienten opgoe wäert.
D'Südspidol soll, wann et fäerdeg ass, déi dräi eeler Gebaier vun der Grupp Centre hospitalier Emile-Mayrisch ersetzen.
Raumfuerer
E Raumfuerer (och Weltraumfuerer) ass e Member vun enger bemannter Expeditioun an de Weltraum. Den éischte Raumfuerer war am Joer 1961 de Juri Gagarin. Jee no hirer Ofstamung bezeechent een Raumfuerer och als Astronauten (USA, Westeuropa), Kosmonauten (Sowjetunioun/Russland, Osteuropa) oder Taikonauten (Volleksrepublik China). Méi rar Nimm sinn Spationauten (a Frankräich), Angkasawan (an Malaysia) an Vyomanaut oder Wiomanaut (an Indien).
Bezeechnungen
D'Sowjetunioun an d'Vereenegt Staaten, als éischt Länner mat engem bemannte Raumfaartprogramm, hu mat mat „Kosmonaut“ (космонавт) resp. „Astronaut“ (astronaut) zwou ënnerschiddlech Bezeechnunge fir Raumfuerer etabléiert. Doraus huet sech d'Traditioun entwéckelt, de Beruff vun engem Raumfuerer no der Blockzougehéieregkeet vum Raumfaartprogramm ze benennen. Sou gëtt och den éischten däitsche Raumfuerer Sigmund Jähn aus der Däitscher Demokratescher Republik an den éischten éisträichesche Raumfuerer Franz Viehböck, déi mat sowjetesche Raumkapselen an den All geflu waren, als Kosmonaute bezeechent. Dogéint nennt een d'Raumfuerer Ulf Merbold, Reinhard Furrer an Ernst Messerschmid aus der Bundesrepublik Däitschland, déi mat engem Space-Shuttle an de Weltraum geflu waren, Astronauten. Och nom Ëmschwonk sinn däitsch Raumfuerer beim elo russesche Raumfaartprogramm als Wëssenschaftskosmonaute matgeflunn. Den Astronaut Ulf Merbold gouf domat nach virum US-amerikaneschen Astronaut Norman Thagard och zum Kosmonaut.
Och haut gëtt weiderhin d'Bezeechnung Kosmonaut fir russesch Raumfuerer an Astronaut fir Raumfuerer vun der NASA gebraucht. D'ESA huet den Numm Astronaut als Beruffsbezeechnung iwwerholl, wärend aner Länner mat eegenem Raumfaartprogramm och weider Bezeechnungen entwéckelt hunn.
Kosmonaut
De Begrëff Kosmonaut (vu κόσμος kosmos = Weltraum + ναύτης nautēs = Séifuerer/Matrous, resp. vum russ.: Космонавт bezeechent e sowjetesche Raumfuerer. Och am haitege Russland, de GUS-Staaten, an Deeler vu Mëttel- an Osteuropa souwéi an den neie Bundeslänner vun der Bundesrepublik Däitschland gëtt weiderhi vu Kosmonaute geschwat. De Begrëff gouf wärend der Course an de Weltraum an den 1950er Jore geformt, a mam Juri Gagarin als éischte Mënsch am Weltraum weltwäit bekannt. D'Bild vum Kosmonaut hat an der Sowjetunioun eng Bedeitung gespillt, déi iwwer den techneschen oder politesche Wäertzouwues wéi am Westen erausgoung.
Astronaut
De Begrëff Astronaut (vun ἄστρον astron = Stär + ναύτης nautēs = Séifuerer/Matrous) leent sech un d'Wuert Aeronaut (Loftschëff) un. D'NASA hat sech den 1. Dezember 1958 entscheet fir hir Raumfuerer Astronauten ze nennen, an der Meenung, en neit Wuert geformt ze hunn, dobäi gouf dëse Begrëff schonn 1927 vum franséische Science-Fiction-Auteur J.-H. Rosny Aîné a sengem Buch Les Astronautes gebraucht.
Spationaute
De Begrëff Spationaute (vun spatium‚ Raum/Weltraum‘ + ναύτης nautēs ‚Séifuerer‘) ass e franséischt Konschtwuert fir Raumfuerer.
Taikonaut
De Begrëff Taikonaut ass aus zwéi Wierder zesummegesat: „Taikong“ bedeit „Weltraum“ oder „Kosmos“. Déi virdru gestallt Silb „taiko-“ ass änlech wéi „astro“ wouduerch déi dräi Wierder „Astronaut“, „Kosmonaut“ an „Taikonaut“ perfekt symmetresch sinn, souwuel an der Bedeitung wéi och an der Form. Duerch d'Ewechloosse vum Buschtaf „g“ vun „Taikong“ gëtt de Begrëff méi kuerz a méi einfach auszeschwätzen.
„Taikonaut“ ass d'Bezeechnung fir e Raumfuerer dee fir e chineesesche Raumfaartprogramm an de Weltraum flitt. China ass als drëtt Land an der Lag, Mënsche mat engem selbststänneg entwéckelte Rakéitesystem op eng Äerdëmlafbunn ze schécken.
D'Bezeechnung „Taikonaut“ gouf fir d'éischt am Mee 1998 vum Chiew Lee Yih aus Malaysia an enger Newsgroup gebraucht. Bal zur selwechter Zäit gouf et vum Chen Lan vu Shanghai gebraucht a koum iwwer seng Internetsäit „Go Taikonauts!“ eraus. „Go Taikonauts!“ war zu der deemoleger Zäit déi eenzeg zouverléisslech engleschsproocheg Informatiounsquell iwwer déi chineesesch Raumfaartustrengungen. De Chiew Lee Yih an de Chen Lan hunn de Begrëff parallel entwéckelt, wat dorop hiweist datt et warscheinlech dat Wuert ass, wat fir e chineesesche Raumfuerer am beschte passt. Duerch d'Internetsäit „Go Taikonauts!“ gouf de Begrëff vun de westleche Medien opgegraff a weider verbreet.
Op Chineesesch gëtt d'Wuert Yǔhángyuán fir Weltraumfuerer gebraucht. D'chineesesch Regierung hat de 15. Oktober 2003 mat dem Raumschëff Shenzhou 5 an dem Raumfuerer Yang Liwei den éischte bemannte chineesesche Weltraumfluch gestart.
Vyomanaut
Vyomanaut gouf Ufanks 2010 fir zukënfteg indesch Raumfuerer gewielt. D'Bezeechnung ass ofgeleet aus dem Sanskrit (vun vyomagami = „eppes, wat sech um Himmel beweegt“) a griich. ναύτης nautēs = Séifuerer. Den éischten indesche Raumfluch ass fir 2015 geplangt.
Angkasawan
Der Begrëff Angkasawan fir Raumfuerer a gläichzäiteg de malaysesche Raumfaartprogramm leet sech vum malayseche Wuert angkasa (Weltraum) of. Déi béid malaysesch Raumfuerer Faiz Khaleed a Sheikh Muszaphar Shukor si bis elo déi zwéin eenzeg Raumfuerer mat där Bezeechnung. Si ware bei enger russescher Raumfaartmissioun dobäi. Fir se z'ënnerscheede krute si de Bäinumm Angkasawan.
Afronaut
De Mark Shuttleworth gëtt als Afronaut bezeechent.
Ausbildungsplazen
A Russland ginn d'Kosmonauten am Juri-Gagarin Kosmonautentrainingszentrum ausgebilt. Den Astronauten-Korps vun der NASA ass am Lyndon B. Johnson Space Center zu Houston stationéiert. Déi europäesch Astronaute ginn ënner anerem zu Köln am europäeschen Astronautenzentrum, enger fréierer DLR-Anlag, ausgebilt.
Berüümt Raumfuerer
Eng vollstänneg Lëscht vun alle Raumfuerer fënnt een op der Lëscht vu Raumfuerer, Rekordler ënner Rekorder an der bemannter Raumfaart.
Kinski Paganini
Kinski Paganini ass en italeenesch-franséische Film vum Klaus Kinski aus dem Joer 1989.
Ëm wat geet et am Film?
De Film ass keng Biographie vum Paganini. De Kinski spillt a filmt de Paganini sou wéi hien de Komponist gesinn huet…
NGC 6240
Den NGC 6240 ass eng irregulär Galaxis am Stärebild Ophiuchus, ongeféier 400 Millioune Liichtjoer vun eiser Äerd ewech. Aussergewéinlech un där Galaxis ass, datt et an hirem Kär zwéi aktiv Schwaarz Lächer gëtt, déi duerch d'Kollisioun vun zwou klenge Galaxien am neie Galaxiëkär entstane sinn.
Well d'Kollisioun vun de béide Galaxien eréischt ronn 30 Millioune Joer hir ass, weist sech den NGC 6240 als typesch Starburstgalaxis. Wéinst der relativer Duerchléissegkeet vum Stëbs an der Galaxis, fir d'Infraroutliicht vun de jonke Stären ass den NGC 6240 eng ultraliichtkräfteg Infraroutgalaxis (ULIRG), déi gutt mat dem Infrarout-Teleskop Spitzer Infraroutteleskop observéiert ka ginn.
Entdeckung
D'Galaxis NGC 6240 gouf den 12. Juli 1871 vum franséischen Astronom Édouard Jean-Marie Stephan entdeckt.
Fontanigorda
Fontanigorda ass eng Uertschaft a Gemeng an Italien an der Provënz Genua.
Soncino
Soncino ass eng italieenesch Uertschaft a Gemeng an der Provënz Cremona an der Regioun Lombardei.
Geographie
D'Nopeschgemenge si Casaletto di Sopra, Cumignano sul Naviglio, Fontanella, Genivolta, Orzinuovi, Roccafranca, Ticengo, Torre Pallavicina a Villachiara.
Dammebauererëffnung
D'Dammebauererëffnung ass eng Aleedung fir eng bestëmmt Grupp vun Erëffnunge vum Schachspill. Se zielt zu den Zouene Spiller an ass an den ECO-Coden ënner de Schlësselen A40 bis A99 an D00 bis E99 klassifizéiert.
D'Dammebauererëffnung fänkt mam follgenden Zuch un:
Haapterëffnungen
Déi wichtegst Erëffnungen, déi aus der Dammebauererëffnung entstoe kënnen, sinn:
Brach (Museksgrupp)
Brach war e kuerzliewege lëtzebuergeschen Hip-Hop-Projet. E gouf vun der Rappere Corbi a Fluit vun De Läb an de Produzente Project M (Fred Baus) a Loose Body Parts (Tim Lecomte) gegrënnt fir op der Weltaustellung 2010 zu Shanghai a China opzetrieden.
D'Iddi, e Grupp ze grënnen dee lëtzebuergeschsproochegen Hip-Hop zu Shanghai virstellt ass zesumme mam Christian Mosar, dem Commissaire fir de Kulturprogramm, entstanen. Brach ass dofir nieft anere lëtzebuergesche Formatioune wéi dem Filip Markiewicz (Raftside) oder dem Greg Lamy Quartet vum Kulturministère ënnerstëtzt ginn. Brach huet Concerten am lëtzebuergesche Pavillon ginn.
De Projet huet den 11. Februar 2011 opgehalen. Op deem Datum ass en Album mam selwechten Numm an en Documentaire am Exit07 virgestallt ginn. Den Album ass um Label Songs for Ben verëffentlecht ginn ass. E behandelt eng fiktiv Geschicht iwwer eng Rees a China. Am Februar ass och d'Single Super super flott digital verëffentlecht ginn.
Universal Studios
Universal Studios och als Universal Pictures oder méi rar als Universal City Studios bekannt, ass eng Filial vum Mediekonzern NBC Universal, déi op Filmproduktioune spezialiséiert ass.
D'Entreprise gehéiert zu de sechs gréisste Filmentreprisen an de Verereengte Staaten. Se gouf 1912 vum däitschen Emigrant Carl Laemmle gegrënnt.
Guy Charlier
Guy Charlier ass den Numm vu follgende Persounen:
Bailleul-aux-Cornailles
Bailleul-aux-Cornailles ass eng franséisch Gemeng am Departement Pas-de-Calais an der Regioun Hauts-de-France.
Mutz vum Monomach (Homonymie)
De Begrëff Mutz vum Monomach bezeechent:
Sidney Salkow
De Sidney Salkow gebuer de 16. Juni 1909 zu New York City a gestuerwen den 18. Oktober 2000 zu Valley Village, Los Angeles, Kalifornien war en US-amerikanesche Filmregisseur, Filmproduzent an Dréibuchauteur.
Romain Goerend
De Romain Goerend gebuer de 25. Mee 1951 zu Helsem, ass e lëtzebuergesche Journalist, Regisseur a Schauspiller.
Vun 1980 bis 1983 war hie Redakter am Lëtzebuerger Journal a vun 1984 bis 1996 Journalist bei RTL, d'éischt bei Radio Lëtzebuerg a vun 1992 un an der Ekipp vum Hei Elei, dee vun deem Joer un all Dag op Antenn gaangen ass. 1997 huet de Romain Goerend RTL verlooss, well en net mat der neier Ausriichtung vum Programm vun der Lëtzebuerger Televisioun averstane war.
Bis Enn 2011 hunn de Romain Goerend an de Realisateur Menn Bodson en ettlech Dokumentarfilmer fir verschidden Institutiounen aus dem Land produzéiert, dat am Kader vun enger Videoproduktiounsunitéit déi ënner der Autoritéit vum Kulturministère a vum Centre culturel de rencontre Abbaye de Neumünster funktionéiert huet.
Vun 2003 bis 2018 huet de Romain Goerend als fräie Mataarbechter um radio 100,7 an der Rubrik "Fräie Mikro" publizéiert.
Extended Play
Extended Play, meeschtens einfach EP genannt, ass eng musikalesch Opnam op enger Vinylsplack oder op engem CD, déi méi Lidder wéi eng Single huet, awer ze kuerz ass, fir als Museksalbum ze gëllen.
Et gëtt keng Standartdefinitioun déi seet wat fir eng Opnam eng EP ass a wat fir eng net. Generell huet eng EP tëscht véier a sechs verschidde Lidder.
Och Singelen hunn heiansdo sou vill Lidder, mä da sinn et meeschtens verschidde Remixe vum selwechte Lidd.
19. Arrondissement vu Paräis
Den '''19. Arrondissement' ( och nach Arrondissement des Buttes-Chaumont'') ass ee vun zwanzeg Stadbezierker vu Paräis. E gouf 1860 gegrënnt a besteet aus der fréierer Gemeng La Villette, Deeler vun Aubervilliers, Pantin an Deeler vun der fréierer Gemeng Belleville.
Geographesch Lag
Den 19. Arrondissement läit um rietsen Uwänner vun der Seine. E grenzt am Süden un 20. an am Westen un den 18. an 20. Arrondissement. E stéisst un d'Gemengen Aubervilliers (am Norden) an u Pantin a Le Pré-Saint-Gervais am Osten. Den Deel am Südoste läit op engem Hiwwel (Butte Chaumont), deen a Richtung Nordweste bei de Canal de l'Ourcq erof geet.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Canton de Naves
De Canton de Naves ass eng franséisch administrativ Andeelung am Arrondissement Tulle, am Departement Corrèze an der Regioun Nei-Aquitaine.
Den Haaptuert ass Naves.
Tiger Fernandez
Tiger Fernandez war eng lëtzebuergesch Museksgrupp, déi tëscht 1999 an 2003 existéiert huet. Si huet engleschsproochege Pop-Rock an Alternative Rock gemaach.
Grandi cacciatori
Grandi cacciatori ass en italieenesche Film vum Augusto Caminito aus dem Joer 1990.
Tiger Fernandez
D'Band gouf Enn 1999 vum Simon Ramos (Gesank, Gittar), dem Claude (Batterie) an dem Victor Ferreira (Bass, Samples) gegrënnt. Ufank 2000 ass de Gull (Gittar) derbäikomm, mä hien huet d'Grupp wéinst sengem Studium erëm am September verlooss an ass duerch de Pi ersat ginn.
Tiger Fernandez huet een Titel um Kompilatiounsalbum Made In Luxembourg 2000 an dräi EPen um Lëtzebuerger Label Own Records verëffentlecht. 2001 huet d'Band déi lëtzebuergesch Editioun vum Emergenza Festival gewonnen an ass op déi 10. Plaz an der europäescher Finall komm. Hir lescht Opnam, The Final EP, ass eréischt ee Joer no der Opléisung vun der Grupp erauskomm.
De Victor Ferreira huet méi spéit eng Solocarrière als Sug(r)cane a Sun Glitters ugefaangen.
Maksutov (Moundkrater)
De Maksutov ass en Aschlagkrater op der südlecher Hemisphär vun der Äerdmoundrécksäit a kann dofir net vun der Äerd aus gesi ginn. Hie läit süd-südwestlech vum Risekrater Oppenheimer. Am Südweste ass de Krater Nishina a west-nordwestlech zeechent sech d'Formatioun vun de matenee verbonnene Krater Davisson, Leibniz a Finsen of.
De Maksutov huet e kloer gezeechente baussenzege Rand, dee bal keng Erosioun duerch spéider Aschléi opweist. Méi opfälleg ass awer dee vu Lava iwwerschwemmte Kraterbuedem. Déi bal perfekt glat Fläch huet eng niddreg Albedo, déi fir basaltesch Lava bedeckt Fläche charakteristesch ass. Déi bannenzeg Kraterwänn variéieren an hirer Stäerkt, woubäi de schmuelsten Deel am Südoste läit, wärend virun allem déi nërdlech Deeler vill méi déck sinn.
Dominique Roulet
Den Dominique Roulet, gebuer de 27. Mäerz 1949 zu Neuilly-sur-Seine a gestuerwen de 4. Dezember 1999 zu Poissy, war e franséischen Auteur, Filmregisseur an Dréibuchauteur.
Extreme Ops
De Spillfilm Extreme Ops ass eng lëtzebuergesch-däitsch-brittesch Koproduktioun vum Christian Duguay aus dem Joer 2002.
Ëm wat geet et am Film?
E Filmteam soll e Reklammfilm mat rasante Stuntszenen op Schi fir eng japanesch Firma an den Alpen dréinen...
Empire International Pictures
Empire International Pictures war eng amerikanesche Filmdistrubutiouns- a produktiounsfirma, déi den Charles Band 1983 gegrënnt hat, well hien onzefridde mat der Aart a Weis wéi d'Filmer vun Charles Band International Productions vun den Distrubutionsgesellschafte verdeelt goufen.
D'Firma huet eng Rei vu präisgënschtegen Horror- a Fantasyfilmer produzéiert a verdeelt. Déi bekannst dervu sinn Trancers a The Dungeonmaster.
Actarus
Actarus war eng lëtzebuergesch instrumental Rockband vun Esch-Uelzecht, déi tëscht 2002 an 2004 existéiert huet.
Bandgeschicht
Actarus huet am Dezember 2002 hir éischt selwer produzéiert Plack Hypothermia verëffentlecht a Concerten zu Lëtzebuerg an an der Groussregioun gespillt. Hire Genre huet sech duerno vu Post-Rock zu enger méi séierer Mëschung aus Post-Rock a Math Rock entwéckelt. Aus perséinlechen a musikalesche Grënn hunn d'Memberen am Mäerz 2004 decidéiert, sech ze trennen. Si hunn nach véier Titele fir eng Split-EP mat der Grupp Eyston opgeholl, déi 2005 verëffentlecht ginn ass.
Empire International Pictures
Aner remarkabel Filmer sinn: Re-Animator, From Beyond, Dolls, TerrorVision, Prison, Troll a Ghoulies.
Actarus
Bandgeschicht
Déi verschidde Membere waren oder sinn och an anere bekannte Lëtzebuerger Gruppen aktiv: Artaban (Max Nilles), La Fa Connected (Paul Bradshaw), Miaow Miaow (Nicolas Przeor, Max Nilles), Mount Stealth (Paul Bradshaw, Max Nilles, Claudio Pianini), Mutiny on the Bounty (Nicolas Przeor, Claudio Pianini), Treasure Chest at the End of the Rainbow (Paul Bradshaw, Max Nilles, Claudio Pianini).
Fairy Tail
Am Joer 2014 koumen zwee Spin-offs eraus vum Manga. Ee war vum Rui Watanabe, dee Fariy Tail Blue Mistral rausbruecht huet. An deem Spin-off ass den Haaptcharakter Wendy Marvell. Deen zweete Spin-off ass vum Boku mat Fairy Girls, deen handelt em zwee stark Meedercher.
2020 soll och e Spill vu Fairy Tail fir d'Playstation 4 a fir d'Switch erauskommen.
Resumé vun der Handlung
De Manga handelt iwwer Zauberer, déi Zauberer a sougenannte Gilden ënnerdeelt sinn a vun engem Rot iwwerwaacht ginn. Et gëtt allerdéngs net nëmme gutt Zauberer, verschidde Zauberer mëssbrauchen hir Muecht.
Dem Lucy Heartfilia säi gréissten Dram ass et Stellarmagier ze ginn. Ausserdem wëll hien en Deel vun der berüümter Grupp Fairy Tail ginn. Dobäi trëfft hat op den Natsu Dargneel, ee Feierzauberer, dee schonn en Member vun der berüümter Gild ass. Lucy notzt seng Chance an erlieft esou mat senge Frënn Natsu, Happy, Elza a Gray vill Aventuren. Dobäi fënnt hat nei Schlëssele fir säi Stellardraam ze erfëllen.
Haaptfiguren
Mashima huet Fairy Tail erstallt, mat der Intentioun e Manga ze schafen, an deem d'Personnagen eng gefestegt Bezéiung feieren. An dësem Manga sinn d'Personnagen all matenee befrënt, a léiere sech net réischt wärend dem Verlaf vun der Geschicht kennen, wéi et fir Mangae soss üblech ass.
Wichteg war et fir den Hiro Mashima, datt seng Personnagë rebellesch sinn an trotzdem eng Virbild-Funktioun behalen.
Hat well ee Member vu Fairy Tail ginn a befrënnt sech dofir och mam Natsu, méi spéit gëtt hat dann och ee Member. Säin Gildenzeechen ass ënnert senger rietser Hand. Lucy ass eng Stellarmagierin, seng Kraaft riicht sech no de Stärebiller, mat magesche Schlëssele kann hat di Stärebiller ruffen an sie hëllefen him dann op verschidde Manéieren. Dofir ass hat och dauernd op der sich no neie Schlësselen. Lucy huet seng Mamm scho frei verluer, wat hat net richteg veraarbechte konnt. Säin Papp huet vill geschafft an hat wéineg Zäit fir hat, esou koum et dozou dat hat vun Doheem fortgelaf ass. Hat ass eng anstänneg a léif jonk Fra, di alles mécht fir seng Dreem ze erfëllen.
Den Natsu huet dacks e Schal un, well hien e grousst Läinzeeche verstoppe well. Op senger lénkser Hëft huet hien e kräizfërmegt Läinzeeche, vun enger Bless an engem Kampf. Säi Gildenzeechen ass op senger rietser Schëller an ass rout.
Hien ass ee Member vu Fairy Tail an hien huet Feierdraachen zauber, hie ka Feier zum Beispill anootme fir nei Energie ze kréien oder hie ka Feier ofwieren. Hien ass viru 400 Joer gestuerwen an ass rëm operstanen. Den Natsu ass eng frëndlech an oppe Persoun, déi awer dacks naiv ass an och iwwerreagéiert wat dann zu klenge Kämpf innerhalb vun der Grupp feiert. Hien huet all Membere vun der Grupp gär a géif fir seng Frënn alles riskéieren. Wann et ëm nei Missioune geet ass hien ëmmer am meeschten engagéiert an handelt dacks ier en nodenkt wat ëm bis elo nach net zum Verhängnes ginn ass. Den Natsu verdréit keen Transportmëttel ouni sech ze iwwerginn, dat eenzeg Transportmëttel wou him net schlecht gëtt ass den Happy.
Happy ass eng blo Katz mat engem wäisse Bauch an enger wäisser Schwanzspëtzt. Hien huet ee gréngt Gildenzeechen um Réck an huet meeschtens ee grénge Rucksak um Réck. Hie schwätzt an huet Flilleken um Réck.
Gray ass ee muskuléise Mann, hien huet eng Narb ob der Stier. Säin Gildenzeechen ass op der rietser Säit vu senger Broscht. Hien huet ëmmer eng Ketten un, di ausgesäit wéi ee Schwäert mat engem Steen. Dacks huet hie keng Kleeder un, well hie sech onbewosst ausdeet. Opfälleg ass seng Tätowéierung un sengem Aarm, an un sengem Gesiicht.
Hien ass wéi di aner och ee Member vu Fairy Tail. De Gray ass normalerweis een entspaante Mënsch, mee hien huet eng Haass-Léift-Bezéiung mat dem Natsu, sie ergänze sech a villen Hisiichten. Hien ass senge Frënn géigeniwwer ëmmer loyal awer heiansdo iwwerreagéiert en och. Hien huet Zaubere geleiert fir sech beim Deliora ze rächen, well deen säin Heemechtsduerf zerstéiert huet. Seng Zauberkraaft ass Maach-Zauber oder dacks gëtt och gesot dat hien een Äismagier ass.
Erza huet rout Hoer. Hat huet frei säin Ae verluer an huet vum Porlyusica ee kënschtlecht Ae kritt. Säin blot Gildenzeeche fënnt een um lenken Ueweraarm.
Erza ass och ee Member vun der Gild Fairy Tail, hat huet de S-Rang, a gëllt als di stäerkste weiblech Zauberer vu Fairy Tail. Hat ass dee Member, deen éischter streng ass. Hat huet a senger Kandheet vill matgemaach a bereit et datt hat net all di Leit, di hat gär hat beschütze konnt, dofir huet hat ëmmer eng Rüstung un di fir hat wéi ee Schutzpanzer vun der Welt ass.
De Gajeel ass deen, deen am aussergewéinlechsten ausgesäit. Hien ass muskuléis an huet rout Aen, wei och spatz Zänn. Un ville Plazen am Gesiicht huet hie Schrauwen. Säin Gildenzeechen ass um lénksen Ueweraarm.
Mat sengen donkel bloen Hoer, brongen Aen a schaarfen Zänn fält dee Charakter am Manga op. Hat huet meeschtens en Rack ouni Äerm un. Dem Wendy säi Gildenzeechen ass blo an ass um rietsen Aarm.
Wendy ass mat sengem 12 Joer ee vun den jéngste Charakteren. De Charakter ass een trellert a schei mais fir säin Alter ass hat geeschtlecht schonn erwuessen. Hat ass een Himmel-Draachenbewälteger vun der éischter Generatioun. Wendy ass Member vu Fairy Tail awer och vun der Gild Cait Shelter.
Zeechestil
De Manga ass vun der japanescher Konscht vun der Edo-Zäit an, dem westleche Stil beaflosst. Och de Manga Fairy Tail ass am typesche Manga Stil gezeechent a soll sou Jugendlecher uspriechen.
Verëffentlechung
De Manga ass vun 2006 bis 2007 all Woch am Shōnen Magazine erauskomm, am Verlag Kōdansha. Déi eenzel Mangae sinn an insgesamt 63 Sammelbänn zesumme gedroe ginn.
De Manga gëtt och am engleschen, franséischen, italieeneschen, spueneschen, koreaneschen an däitsche Raum verëffentlecht an iwwersat. An Däitschland gouf e vum Carlsen Verlag vu Mäerz 2010 bis Abrëll 2019 erausbruecht.
Auszeechnungen
2009 huet Fairy Tail de KODANSHA-Mangapräis gewonnen, an och de Japan Expo Best Manga Award a Frankräich.
2011 huet de Manga den ANIMELAND Award an de Kategorië Best Anime a Best Dubbed gewonnen. Dat nämmlecht Joer huet en och de Frankfurt Book Fair-International Comics Award kritt.
Jean-Pierre Delville
De Jean-Pierre Delville, gebuer zu Léck den 29. Abrëll 1951, ass e belsche Geeschtlechen an aktuelle Bëschof vu Léck.
Fairy Tail
Auszeechnungen
2012 ass en am Salon del Manga mam Best Series Award, dem Best Creator Award an dem Best Guest of Honor Award ausgezeechent ginn.
Jean-Pierre Delville
Hie gouf de 6. September 1980 zum Priister geweit. Den Delville ass och Historiker, Theolog a Professer vun der Université catholique de Louvain.
Zanter dem 13. Mee 2013 ass hien als 92. Bëschof vu Léck den Nofollger vum Aloys Jousten.
Gorreto
Gorreto ass eng Uertschaft a Gemeng an Italien an der Provënz Genua.
Galt MacDermot
Den Arthur Terence Galt MacDermot, gebuer den 18. Dezember 1928 zu Montréal a gestuerwen de 17. Dezember 2018, war e kanadesch-amerikanesche Komponist.
Liewen
Als Kand krut de Galt MacDermot eng ëmfaassend musikalesch Ausbildung (Blockflütt, Gei, Piano). Ufanks der 1950er Joren huet hien um College of Music zu Kapstadt studéiert. Hien huet méi spéit dës Phas als eng vu senge wichtegste bezeechent. Hien huet duerno a senger Heemechtsstad als Organist a Kierchemuseker geschafft, duerno als als Rock- an Jazz-Komponist an nach méi spéit als Barpianist zu New York.
Fir säi Stéck African Waltz krut hien e Grammy Award. Hien huet och Filmmusek an eng Rëtsch Musicals komponéiert, wouvun Hair dat bekanntst ass.
Moundmeteorit
Moundmeteoritte si Meteoritte, déi hiren Urspronk vum Äerdmound hunn. Si goufen duerch Aschléi vun Asteroide oder Meteoroiden aus dem Mound eraus an de Weltraum geschleidert, an duerch Zoufall beispillsweis op der Äerd oder engem anere Planàit gelant.
Amplier
Amplier ass eng franséisch Gemeng am Departement Pas-de-Calais an der Regioun Hauts-de-France.
Moundmeteorit
Geschicht
Obschonn den éischte Moundmeteorit (Yamato 791197) am Joer 1979 fonnt gouf, ass seng Ofstamung eréischt um Meteorit Allan Hills 81005 1981 an der Antarktis nogewise ginn. Bis 2006 goufen op der Äerd méi wéi 90 Moundmeteoritte fonnt. Duerch de Verglach mat der cheemescher Zesummesetzung, vun der Mineralogie a vun Isotopenheefegkeete tëscht Moundmeteoritten a Prouwe vu Moundgestengs, déi vun Apollo-Missioune stamen, ass de Mound als Urspronksplaz eendäiteg geséchert.
D'Moundmeteoritte stellen en nëtzlechen Unhank zu de Moundprouwen duer, déi duerch amerikanesch a sowjetesch Moundmissioune matbruecht goufen.
Um Exemplar Dho 280 gouf Hapkeit an nach zwou aner, onbekannt Eisen-Silicium-Mineralphase fonnt. Weider Beispiller vu Moundmeteoritte sinn de nëmme 19 Gramm schwéiere Calcalong Creek an at mat 1,4 Kilogramm bis elo schwéierst Exemplar DAG 400.
De Fonnt vum éischte Moundmeteorit hat Ufanks der 1980er-Jore zum Neesopliewe vun de Spekulatioune gefouert, datt et och Meteoritte vum Mars kéint ginn. Tatsächlech gouf am selwechte Joer deen éischte Marsmeteorit identifizéiert. D'Existenz vu Moundmeteoritten op der Äerd wërft och d'Fro op, ob et ëmgekéiertoch Äerdmeteoritte um Mound gëtt. D'èAerd war tëscht hirer Genesis viru 4,5 Milliarde Joer bis ongeféier viru 3,9 Milliarde Joer engem schwéiere Bombardement duech Asteroiden ausgesat. Méiglecherweis goufen deemools Steng vun der Äerd lassgeschloen an op de Mound transferéiert. Wärend op der Äerd selwer all Gestengs aus dëser Zäit duerch geologesch Prozesser ëmgewandelt gouf, sollt et um Mound iwwerdauert hunn. Et gouf dofir virgeschloen, nei Missiounen op de Mound ze starten, fir do speziell no dësem Urgestengs vun der Äerd ue sichen.
Camille Linden
De Camille Michel Linden gebuer de 15. Mäerz 1919 zu Diddeleng a gestuerwen den 28. Mäerz 1972 an der Stad war e lëtzebuergesche Journalist, Affekot, Resistenzler, DP-Politiker an, vun 1959 bis 1964, Deputéierten an der Chamber. 1959 war hie President vum Benelux-Parlament.
Jean Trausch
De Jean Trausch S.J.C., och heiansdo als Pater Irénée (fr: Père Irénée) ernimmt, gebuer de 6. Mäerz 1918 zu Eppelduerf an der deemoleger Gemeng Iermsdref a gestuerwen de 25. November 1964 zu Stanleyville (haiteg Kisangani) an der DR Kongo, war e lëtzebuergesche kathoulesche Missionnaire aus der Kongregatioun vun den Häerz-Jesu Pateren.
Den Trausch war de 16. Juni 1944 ordinéiert ginn a war zanter den 1940er Jore Pater zu Ponthierville (haut Ubundu).
Distrikt Gros-de-Vaud
Den Distrikt Gros-de-Vaud (District du Gros-de-Vaud) ass ee vun den zéng Distrikter am Schwäizer Kanton Vaud. D'Haaptuertschaft ass Échallens.
Et ass ee vun den neien Distrikter dee bei der Kantonalreorganisatioun den 1. Januar 2008 gegrënnt gouf. E besteet aus all de Gemenge vum fréieren Distrikt Échallens an aus de Gemenge Bettens, Bournens, Boussens, Daillens, Lussery-Villars, Mex, Penthalaz, Penthaz, Sullens, Vufflens-la-Ville aus dem fréieren Distrikt Cossonay souwéi aus de Gemenge Boulens, Chapelle-sur-Moudon, Correvon, Denezy, Martherenges, Montaubion-Chardonney, Neyruz-sur-Moudon, Ogens, Peyres-Possens, Saint-Cierges, Sottens, Thierrens et Villars-Mendraz aus dem fréieren Distrikt Moudon, Peney-le-Jorat aus dem alen Distrikt Oron an Oppens aus dem Distrikt Yverdon.
Gemengen am Diskrikt
Assens • Bercher • Bettens • Bioley-Orjulaz • Bottens • Boulens • Bournens • Boussens • Bretigny-sur-Morrens • Cugy • Daillens • Échallens • Essertines-sur-Yverdon • Étagnières • Fey • Froideville • Goumoëns • Jorat-Menthue • Lussery-Villars • Mex • Montanaire • Montilliez • Morrens • Ogens • Oppens • Oulens-sous-Échallens • Pailly • Penthalaz • Penthaz • Penthéréaz • Poliez-Pittet • Rueyres • Saint-Barthélemy • Sullens • Villars-le-Terroir • Vuarrens • Vufflens-la-Ville
Camille Flammarion
Den Nicolas Camille Flammarion, gebuer de 26. Februar 1842 zu Montigny-le-Roi an der Haute Marne a Frankräich a gestuerwen den 3. Juni 1925 zu Juvisy-sur-Orge an der Essonne, war e franséischen Astronom an Auteur vu populärwëssenschaftleche Schrëfte souwéi éischte President vun där vun him 1887 gegrënnter Gesellschaft Société astronomique de France (SAF).
Liewen a Wierken
1912 hat hie seng Autobiographie geschriwwen an ausféierlech seng Jugendzäit publizéiert. De Flammarion war schonn a jonke Joren un der Astronomie intresséiert. Am Alter vu 16 Joer hat hien e Manuskript vu 500 Säite mat dem Titel Cosmologie Universelle geschriwwen a gouf Assistent vum Astronom Leverrier am Paräisser Observatoire. 1861 huet hien La Pluralité des mondes habités  publizéiert. Dora setzt hie sech mat der Méiglechkeet vu Liewen op aneren Himmelskierper ausernaner an hat d'Opfaassung vertrueden, datt d'Äerd keng Ausnam wier, mä Liewen och op anere Planéite vum Sonnesystem existéiere kann. An deem Zesummenhang beschäftegt hie sech och mat der Sënnfro vum Universum. De Flammarion koum zu follgendem Schluss: Wann den Universum zoufälleg entstanen ass – also sënnlos ass – dann ass e grouss genuch, fir op anere Plaze Liewen ervirzebréngen. Wann den Universum an d'Liewen op der Äerd e Sënn huet, da wier et net richteg ze gleewen, datt dëst wonnerbaart a villfältegt Universum geschaaft gouf ouni weider Liewewiesen, déi dat observéieren an erfuersche sollten. D'Buch gouf an en ettlech Sproochen iwwersetzt.
Säin Direkter den Urbain Le Verrier dee vun deem Buch skandaliséiert war, well et ausserierdescht Liewen envisagéiert huet, huet doropshin de Flammarion virun d'Dier gesat, mä de Charles-Eugène Delaunay deen Direkter vum deemolege Bureau des calculs war huet en engagéiert fir Eherimide vum Mound ze berechnen. Op där Plaz war hie vun 1862 - 1867. Als Nofollger vum Abbé Moigno, koum hien an d'Redaktioun vun der Revue Le Cosmos, wou hien e Feldzuch géint dem Le Verrier seng Verwaltung gefouert huet.
Doriwwer eraus huet de Flammarion den Äerdmound an de Mars observéiert. 1873 huet hien d'Thees opgestallt, datt d'Routfierwung vum Mars op Vegetatioun zeréckzeféiere wier.
1877 war hien an engem Bicherbuttek op eng Editioun vum Messierkatalog gestouss, déi handschrëftlech Opzeechnungen a Bemierkunge vum Charles Messier hat. De Flammarion huet dunn de Katalog iwwerschafft an huet festgestallt, datt de Messierobjet M102 mat der Galaxis New General Catalogue NGC 5866 iwwerenee gestëmmt huet. 1921 huet hien de M104, bekannt als Sombreroniwwel, an de Messierkatalog gesat.
Als Flammarions Holzstéch bekannt gouf e Bild, dat de Flammarion a sengem 1888 publizéierte Schrëftband ''L'Atmosphère. Météorologie populaire'' op der Säit 163 publizéiert hat. D'Bild ass ënnertitelt „E Missionnaire aus dem Mëttelalter erzielt, datt hien de Punkt fonnt hätt, wou den Himmel an d'Äerd sech beréieren …“ an huet een Observateur de virun der flaacher Äerdscheif knéit, gewisen, an deen hanner de Stärenhimmel kuckt an dohanner gesäit. D'Bild war am 20. Joerhonnert ganz populär.
De Flammarion hat ronn 50 populärwëssenschaftlech Wierker publizéiert, dorënner 1879 L'astronomie Populaire, vun där 100.000 Editioune verkaaft goufen, an La Planète Mars (Band 1 1892, Band 2 1909), an deem hiem d'Existenz vun de Marskanäl ënnerstëtzt hat. Donieft huet hien och fantastesch Erzielunge geschriwwen, dorënner d'Uranie (1889; dt. Urania) an Stella (1897). An La Fin du Monde (1894) hu sech wëssenschaftlech a fantastesch Elementer bei der Beschreiwung vun der Mënschheetszukunft am 25. Joerhonnert an a 10 Millioune Joer vermëscht.
De Flammarion huet sech doriwwer eraus och mat Spiritismus a Parapsychologie auserneegesat an huet d'Opfaassung vertrueden, datt d'Séil eng onofhängeg Existenz vum Kierper huet a Fäegkeeten opweist, déi der Wëssenschaft bis elo onbekannt sinn.
1877 hat de Flammarion d'Société Astronomique de France gegrënnt. Hie war vill beliesen an hat am Laf vu sengem Liewen eng bedeitend astronomesch Bibliothéik zesummegesammelt, déi am Joer 1910 10.000 Bänn grouss war.
1922 gouf hie wéinst sengem Liewenswierk an d'Éierelegioun opgeholl.
De 74 km grousse Moundkrater Flammarion, de Marskrater Flammarion an den Asteroid (1021) Flammarion goufen no him genannt.
De Camille Flammarion war de Brudder vum Ernest Flammarion (1846-1936), dem Begrënner vum Paräisser Verlag Flammarion, an de Grousspapp vum Radiopionéier Léon Deloy.
Wierker
D'Bicher vum Flammarion goufen deelweis op däitsch iwwersat a publizéiert, dorënner:
(2568) Maksutov
Den (2568) Maksutov ass en Asteroid vun der Haaptceinture.
E gouf den 13. Abrëll 1980 vun der tschechescher Astronomin Zdeňka Vávrová um Kleť-Observatoire, no bei der Stad Český Krumlov a Südbéimen entdeckt.
Den Asteroid gouf am Joer 1983 nom russeschen Optiker Dmitri Dmitrijewitsch Maksutow (1896–1964) genannt, deen den no him genannte Maksutov-Teleskop entwéckelt hat.
Paul Hubschmid
De Paul Hubschmid, gebuer den 20. Juli 1917 zu Aarau an der Schwäiz a gestuerwen den 1. Januar 2002 zu Berlin, war e Schwäizer Schauspiller.
De Paul Hubschmid ass an Hollywood Filmer och ënner dem Numm Paul Christian opgetrueden.
Bekannt Filmer vum Paul Hubschmid sinn: Salzburger Geschichten (1956) vum Kurt Hoffmann, Die Zürcher Verlobung (1957) vum Helmut Käutner a Funeral in Berlin (1966) vum Guy Hamilton. Hien huet och eng Haaptroll am Remake vun Der Tiger von Eschnapur (1958) a vun Das indische Grabmal (1959) vum Fritz Lang gespillt.
Pallen
Pallen ass entweeder
Tampere
Tampere (op Schweedesch: Tammerfors) ass eng Stad a Gemeng an der Regioun Pirkanmaa am Süde vu Finnland. Tampere ass d'Haaptstad a gréisst Uertschaft vu Pirkanmaa, an och déi drëttgréisst Stad a Finnland.
Pallen
Kuckt och
Pall, d'Baach déi béiden Uertschaften hiren Numm ginn huet
Tampere
D'Stad huet 225.485 Awunner (Stand: 1. Januar 2016) an eng Fläch vun zirka 525 km².
Earth Observing System
Den Earth Observing System (engl. fir Äerdobservatiounssystem), kuerz EOS, ass e Fuerschungsprogramm vun der NASA, zu deem eng Rei kënschtlech Satellitten mat wëssenschaftlechen Instrumenter am Äerdorbit gehéieren. Déi Äerdobservatiounssatellitten erméigleche laangfristeg Nofuerschunge vun der Landuewerfläch, der Biosphär, der Atmosphär an den Ozeanen. De Programm gouf 1997 gestart an ass en Deel vum NASA-Projet Earth Science Enterprise.
Kierch Eeselbuer
D'Kierch zu Eeselbuer ass eng kathoulesch Kierch déi zur Par Clierf Saint-Benoît, zum Dekanat Norden an zu der Gemeng Klierf gehéiert.
De Patréiner vun der Kierch ass den hellegen Albinus, deem säi Fest den 1. Mäerz gefeiert gëtt.
Se steet am nërdlechen Deel vun der Uertschaft an der rue de l'église.
Altersheem
En Altersheem, neierdéngs och Seniorenheem genannt, ass eng kollektiv Residence fir eeler Leit.
Kierch Eeselbuer
Geschicht
Bis de 7. Mee 2017 war et eng Filialkierch vun der Par Klierf. Zur fréierer Par Klierf huet ausser der Kierch vun Eeselbuer och nach d'Loretokapell vu Klierf, dParkierch vu Klierf an d'Rochuskapell vu Reiler gehéiert.
De Chronogramm
Iwwer dem Kiercheportal kann een dëse Chronogramm gesinn, deen d'Joer 1858 duerstellt:
Mutz vum Monomach (Kascht)
Mutz vum Monomach (Шапка Мономаха) ass russesche Kascht a Form vun der traditioneller Kroun vun de Groussfürsten an den éischten Zaren. Déi Bezeechnung gëtt souwuel fir eng Fleesch-Mayonnaise-Zalot wéi och fir e Friichtekuch gebraucht.
Zalot
D'Ingrediente ginn all kleng geschnidden oder gerappt. Da gi se a Loen opgekéipt, tëscht all Lo kënnt e bësse Mayonnaise:
De pelze Rank ronderëm d'Kroun besteet aus festem Kéis mat Mayonnaise, an driwwer Eewäiss mat décken Nëss.
Dekoréiert gëtt d'Kroun mat Granatäppel an Ierbëssen, op d'Spëtzt kënnt eng hallef ausgehielegt Ënn mat weidere Granatäppel.
Kuch
Beim Kuch gëtt et verschidde Rezepter, an der Haaptsaach muss eng Form vun enger Mutz vum Monomach dobäi entstoen.
Et gëtt Biscuitsdeeg gebak, deen dann entweeder mat Gebeess gerullt, oder gewierfelt a mat Kiischten (heiansdo och gedréchent Quetsche) gemëscht gëtt. Zesummegehale ginn d'Deegstécker entweeder duerch eng zéiflësseg Crème aus Ee, Zocker, Mëllech a Botter, oder duerch eng méi säfteg aus saurer Rahm a gezéckerter Kondensmëllech.
Dacks kënnt eng Schockelasglasur driwwer, mä virun allem muss eng Dekoratioun als Edelstengimitatioun dropkommen, Wisekréischelen eegne sech do am beschten.
20. Arrondissement vu Paräis
Den '''20. Arrondissement' ( och nach Arrondissement de Ménilmontant'') ass ee vun zwanzeg Stadbezierker vu Paräis. E gouf 1860 gegrënnt, wéi déi fréier Gemenge Belleville, Ménilmontant a Charonne an d'Stad Paräis integréiert goufen.
Quartieren
Wéi all Paräisser Arrondissement ass en a véier administrativ Quartieren ënnerdeelt:
18. Arrondissement vu Paräis
Den '''18. Arrondissement' ( och nach Arrondissement de la Buttes-Montmartre '') ass ee vun zwanzeg Stadbezierker vu Paräis. E begräift all kéier en Deel vun de fréiere Gemenge Montmartre a La Chapelle a vum Duerf Clignancourt, déi den 1. Januar 1860 an d'Stad Paräis integréiert goufen.
Den Arrondissement gëtt markéiert duerch den Hiwwel Montmartre an am Osten duerch grouss Gleisanlagen déi déi verschidden Zuchstrecke südlech un d'Gare de l'Est an d'Gare du Nord am 10. Arrondissement uschléissen. D'Eisebunn trennt de Quartier La Chapelle vum Rescht vum Arrondissement. Dominant ass eng iwwer zwee Kilometer laang Bréck vun der Metroslinn 2 mat véier Statiounen, déi zanter 1903 iwwer déi genannt Gleise féiert.
Lina Carstens
D'Lina Carstens, gebuer de 6. Dezember 1892 zu Wiesbaden a gestuerwen den 22. September 1978 zu München, war eng däitsch Schauspillerin.
Si ass scho virum Éischte Weltkrich am Theater opgetrueden. Beim Film krut si Engagementer a Filmer vu bekannte Regisseure wéi Detlef Sierck, Christian-Jaque, Kurt Hoffmann an Helmut Käutner.
18. Arrondissement vu Paräis
Quartieren
Wéi all Paräisser Arrondissement ass en a véier administrativ Quartieren ënnerdeelt:
Kuckeswäertes
Kleng Auswiel:
Avesnes-le-Comte
Avesnes-le-Comte ass eng franséisch Gemeng am Departement Pas-de-Calais an der Regioun Hauts-de-France.
FearDotCom
Ëm wat geet et am Film?
Véier Doudeger ginn zu New York opfonnt, Si hunn alle Véier eppes gemeinsam si ware kuerz virun hirem Doud op dem Internetsite feardotcom.com…
Luka Jones
De Luka Yovetich, professionell bekannt als Luka Jones, gebuer den 18. August 1975 zu Evanston am Bundesstaat Illinois, ass en US-amerikanesche Komiker a Schauspiller, dee seng Carrière am Film an an der Televisioun 2011 ugefaangen huet.
Vëlodukt Esch - Belval
De Vëlodukt vun Esch-Uelzecht op de Belval ass eng Bréck fir d'duuss Mobilitéit déi zur Vëlospist PC8 gehéiert an am Dezember 2022 opgaangen ass. Se geet zu Esch An der Schmelz fort, leeft iwwer den Terrain vun ArcelorMittal a kënnt um Belval bei der Avenue des Sidérurgistes eraus.
Geschicht
De Budget fir de „Studentewee“ wéi d'Verbindung am Volleksmond genannt gëtt, louch uganks (am Joer 2020) bei 34,5 Milliounen Euro, gouf 2021 op 36 Milliounen an duerno op 39 Millioune gehéicht. Am November 2022 ass du bekannt gemaach ginn, datt de Budget fir de Bau mëttlerweil bei 47,5 Milliounen Euro léich an domat 13 Millioune méi deier wier wéi ursprénglech am Joer 2020 virgesinn.
Am Laf vun der Entwécklung vum Projet a vum Schantje selwer, huet sech erausgestallt datt wéinst de spezifesche geologeschen a geotechnesche Konditiounen zousätzlech Aarbechten néideg wieren, absënns wat den Typ an d'Zuel vun de Fëllementer fir d'Bréckepeiler ugeet. Derbäi koum nach d'Adaptatioun vun de verschiddene Gasleitunge vum Stolwierk, d'Upassung vun der Baumethodologie, grad wéi d'Upasse vun der Vëlospist un de Stroossereseau. Och eng allgemeng Erhéijung vun de Baukäschten a besonnesch vum Baumaterial hunn e vill méi héije Präis wéi ursprénglech geduecht, mat sech bruecht.
Well mat all den zousätzlechen Aarbechten de Käschtepunkt op iwwer 40 Milliounen Euro geschat gouf, huet missen e Finanzéierungsgesetz gestëmmt ginn. De Gesetzesprojet gouf de 7. Oktober 2022 an der Chamber deposéiert an den 20. Dezember 2022 am éischte Vott mat Stëmmen 48 „Jo“ géint 2 „Nee“-Stëmmen ugeholl.
Delphine Zentout
D'Delphine Zentout, gebuer de 4. August 1971, ass eng franséisch Schauspillerin.
Vëlodukt Esch - Belval
Geschicht
De Vëlodukt ass schlussendlech den 23. Dezember 2022 ageweit ginn.
Dës Aweiung hat duerch déi bemierkenswäert Längt vum Bréckendeel souguer Echo an der internationaler Press fonnt, wou offiziös rieds war vun "längste Fahrradbrücke Europas".
Vun Esch op de Belval
De Vëlodukt mécht d'Verbindung tëscht de kommunale Vëlospistë vun der Stad Esch am Osten an dem lokale Reseau vum Belval am Westen. D'Streck ass a fënnef Lousen agedeelt.
Vëlospist (PC)
D'Streck fänkt an der Rue Henry Bessemer un, kräizt de Boulevard Prince Henri a leeft da parallel mat der Strooss An der Schmelz ënner der Industrie-Eisebunn vun ArcelorMittal erduerch. D'Ënnerféierung ass 22 m laang, 4,5 m breet an och 4,5 m héich; se huet d'intern Nummer OA.1498 bei der Bauverwaltung.
Allée
Déi nächst Sektioun, „Allée“ genannt, leeft biergop (Pente vu 5 %) bis de Vëloswee op enger Héicht vu ronn 1,50 m Meter an déi eigentlech Bréck iwwergeet. Parallel zur Ramp besteet südlech vun der Ramp nach e Foussgängerwee mat enger manner staarker Schréi (< 3%) fir Persoune mat reduzéierter Mobilitéit.
Promenade
Den Tablier vun der „Promenade“ läit op metalle Peiler an d'Streck leeft op enger Héicht vu 7,5 m iwwer dem Buedem parallel mat de Schinne vun der Wierksbunn. Déi nërdlech Säit, a roudelzecher Faarf gehalen, ass fir Vëlosfuerer, déi südlech, déi moschtergiel ass, ass fir Foussgänger. Op der nërdlecher Säit stinn um Wierksterrain eng Rëtsch Platanen an d'Foussgänger a Cycliste beweegen sech op Héicht vun de Bamkrounen.
D'Bréck iwwer den Industriesite gëtt bei der Bauverwaltung mat der Nummer OA.1499 gefouert.
Belval
Kuerz virum Belval kënnen d'Cyclisten iwwer eng Ramp bis bei d'Avenue des Sidérurgistes fueren, iwwerdeems d'Foussgänger iwwer eng Trap oder mam Lift och schonn direkt an der Avenue du Rock'n'roll um Belval erauskomme kënnen.
Jacques Bergerac
De Jacques Bergerac, gebuer als Jacques Gilbert Henri Bergeruc de 26. Mee 1927 zu Biarritz a gestuerwen de 15. Juni 2014 zu Anglet an de Pyrénées-Atlantiques, war e franséische Schauspiller.
De Bergerac war vun 1953 bis 1957 mat der Schauspillerin Ginger Rogers a vun 1959 bis 1964 mat der Schauspillerin Dorothy Malone bestuet.
Quaarz
De Begrëff Quaarz bezeechent:
Mein liebster Feind
Mein liebster Feind ass en däitsche Film vum Werner Herzog aus dem Joer 1999.
Ëm wat geet et am Film?
De Werner Herzog erzielt seng Relatioune mam Klaus Kinski wärend den Dréiaarbechte vun de fënnef Filmer déi si matenee gedréint hunn.
Filmpräisser
Mein liebster Feind gouf baussent der Competitioun um Filmfestival vu Cannes gewisen.
Um Internationale Filmfestival vu São Paulo krut de Film 1999 de Publikumspräis. E war am selwechte Joer och an der Kategorie "Beschten Documentaire" fir den Europäesche Filmpräis nominéiert.
Déi däitsch Film- a Mediebewäertung FBW huet dem Film d'Prädikat "wäertvoll" ginn.
Gar
D ' Gar ass de Produit vum Spannen, dat heescht d'Agglutinatioun vun Textilfibere fir e laangen Ensembel ze forméieren.
Five Branded Women
Five Branded Women ass en US-amerikanesch-italieenesche Film vum Martin Ritt aus dem Joer 1960.
Barbara Cartland
D'Dame Barbara Cartland, DBE, CStJ, gebuer den 9. Juli 1901 zu Edgbaston, Birmingham, an England als Mary Barbara Hamilton, a gestuerwen den 21. Mee 2000 zu Camfield Place bei Haltfield, am Hertfordshire, war eng englesch Schrëftstellerin.